Document ID: 32007R0354

ΚΑΝΟΝΙΣΜΌΣ (ΕΚ) αριθ. 354/2007 ΤΗΣ ΕΠΙΤΡΟΠΉΣ
της 29ης Μαρτίου 2007
για τροποποίηση του κανονισμού (ΕΚ) αριθ. 195/2007 σχετικά με το άνοιγμα των αγορών βουτύρου σε ορισμένα κράτη μέλη για το χρονικό διάστημα από 1ης Μαρτίου έως 31 Αυγούστου 2007
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1255/1999 του Συμβουλίου, της 17ης Μαΐου 1999, για κοινή οργάνωση της αγοράς στον τομέα του γάλακτος και των γαλακτοκομικών προϊόντων (1),
τον κανονισμό (ΕΚ) αριθ. 2771/1999 της Επιτροπής, της 16ης Δεκεμβρίου 1999, περί λεπτομερών κανόνων εφαρμογής του κανονισμού (ΕΚ) αριθ. 1255/1999 του Συμβουλίου όσον αφορά τα μέτρα παρέμβασης στην αγορά του βουτύρου και της κρέμας γάλακτος (2), και ιδίως το άρθρο 2,
Εκτιμώντας τα ακόλουθα:
(1)
Ο κανονισμός (ΕΚ) αριθ. 195/2007 της Επιτροπής (3) θεσπίζει τον κατάλογο των κρατών μελών στα οποία είναι ανοικτές οι αγορές βουτύρου, όπως προβλέπεται στο άρθρο 6 παράγραφος 1 του κανονισμού (ΕΚ) αριθ. 1255/1999.
(2)
Βάσει των πλέον πρόσφατων κοινοποιήσεων της Ισπανία η Επιτροπή διαπίστωσε ότι οι τιμές βουτύρου στην αγορά είναι ίσες ή ανώτερες από το 92 % της τιμής παρέμβασης για δύο συνεχείς εβδομάδες. Συνεπώς, πρέπει να κλείσουν σε αυτά τα κράτη μέλη οι αγορές στην παρέμβαση. Επομένως, η Ισπανία πρέπει να αφαιρεθεί από τον κατάλογο που καταρτίστηκε δυνάμει του κανονισμού (ΕΚ) αριθ. 195/2007.
(3)
Ο κανονισμός (ΕΚ) αριθ. 195/2007 πρέπει, επομένως, να τροποποιηθεί αναλόγως,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το άρθρο 1 του κανονισμού (ΕΚ) αριθ. 195/2007 αντικαθίσταται από το ακόλουθο κείμενο:
«Άρθρο 1
Οι αγορές βουτύρου που προβλέπονται στο άρθρο 6 παράγραφος 1 του κανονισμού (ΕΚ) αριθ. 1255/1999 ανοίγονται στα ακόλουθα κράτη μέλη:
-
Πορτογαλία».
Άρθρο 2
Ο παρών κανονισμός αρχίζει να ισχύει στις 30 Μαρτίου 2007.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 29 Μαρτίου 2007.

Labels: 3
18
17